CELEX: 32014D0253
Language: et
Date: 2014-04-16 00:00:00
Title: 2014/253/EL: Euroopa Parlamendi ja nõukogu otsus, 16. aprill 2014 , Globaliseerumisega Kohanemise Euroopa Fondi vahendite kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013 . aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktiga 13 (taotlus EGF/2012/004 ES/Grupo Santana, Hispaania)

7.5.2014   
            
            
               ET
            
            
               Euroopa Liidu Teataja
            
            
               L 134/42
            
         EUROOPA PARLAMENDI JA NÕUKOGU OTSUS,
   16. aprill 2014,
   Globaliseerumisega Kohanemise Euroopa Fondi vahendite kasutuselevõtmise kohta kooskõlas Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta) punktiga 13 (taotlus EGF/2012/004 ES/Grupo Santana, Hispaania)
   (2014/253/EL)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta, (1) eriti selle artikli 12 lõiget 3,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006, (2) eelkõige selle artikli 23 teist lõiku,
   võttes arvesse nõukogu 2. detsembri 2013. aasta määrust (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020, (3) eriti selle artiklit 12,
   võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, (4) eriti selle punkti 13,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda.
            
         
               (2)
            
            
               Määruse (EL, Euratom) nr 1311/2013 artikli 12 kohaselt ei tohi fond ületada iga-aastast maksimaalset summat, milleks on 150 miljonit eurot (2011. aasta hindades).
            
         
               (3)
            
            
               Hispaania esitas 16. mail 2012 taotluse fondi kasutuselevõtmiseks seoses koondamistega ettevõttes Grupo Santana ning tema 15 tarnija või tootmisahela järgmise etapi tootja juures ning täiendas taotlust lisateabega 28. novembrini 2013. Taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 1 964 407 euro eraldamiseks.
            
         
               (4)
            
            
               Kuigi määrus (EÜ) nr 1927/2006 on tunnistatud kehtetuks, kohaldatakse seda määruse (EL) nr 1309/2013 artikli 23 teise lõigu kohaselt jätkuvalt taotluste suhtes, mis on esitatud kuni 31. detsembrini 2013.
            
         
               (5)
            
            
               Seega tuleks Hispaania rahalise toetuse saamise taotluse rahuldamiseks võtta kasutusele fondi vahendid,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu 2014. aasta üldeelarvest võetakse Globaliseerumisega Kohanemise Euroopa Fondi raames kasutusele 1 964 407 eurot kulukohustuste ja maksete assigneeringutena.
   Artikkel 2
   Käesolev otsus avaldatakse Euroopa Liidu Teatajas.
   
      Strasbourg, 16. aprill 2014
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         D. KOURKOULAS
      
   
   
      (1)  ELT L 406, 30.12.2006, lk 1.
   
      (2)  ELT L 347, 20.12.2013, lk 855.
   
      (3)  ELT L 347, 20.12.2013, lk 884.
   
      (4)  ELT C 373, 20.12.2013, lk 1.